LUR van onderwys sê oor skool se haarstylbeleid | Maroela Media
Windsor House Academy (Foto: ANA)
Lesufi het Windsor House Academy drie maande gegun om nuwe beleide op te stel wat gelykheid sal bevorder wat betref die omstredenheid oor leerders se haarstyle.
"Geen leerder sal geskors word oor kwessies met 'n haarstyl nie. Niemand sal geviktimiseer word nie," het hy aan die skoliere gesê.
Elf swart leerders is Maandag by die skool "weggejaag" omdat hulle hare nie netjies was nie.
"Nomineer vier meisies wat met die bestuur sal vergader en ek sal oor drie maande terugkom om seker te maak dat nuwe beleide geïmplementeer is wat almal sal respekteer."
Windsor House Academy moet hul huidige haarstylbeleid opskort en die skool moet 'n nuwe beleid saamstel deur insette deur die meisies en die skool se bestuur om seker te maak dat die beleid vir alle leerders gelyk sal wees.
Siyabonga Ngwenya, 'n tannie van een van die meisies wat die skool moes verlaat, het gesê dit het al vantevore ook gebeur en dit is nie die eerste keer dat die meisie haar hare moes verander nie.
Sy het gesê die skoolhoof, Mariette van Heerden, het aan die meisies gesê hulle moet nie dink hulle daar sal ook oor hulle gepraat word soos die geval met Pretoria Girls High was nie, want hierdie is hulle skool.
Pretoria Girls High School was verlede jaar in die nuus toe swart leerders aangesê is dat hulle nie afro-haarstyle mag hê nie.
"Daar is vir hulle gesê dat indien hulle hare nie vandag behoorlik is nie, sal hulle nie in die skool toegelaat word nie, maar ek het my susterskind gebring," het Ngwenya gesê. Sy het bygevoeg daar is nie bepaalde reëls oor haarstyle wat by die skool toegelaat word nie en toe sy die gedragskode versoek het, het die skool gesê sy kan dit nie kry nie, omdat sy nie die biologiese ouer van die kind is nie.
Nadat hy 'n privaat gesprek met Van Heerden gehad het, wou Lesufi by die leerlinge weet wat gebeur het, om 'n begrip te kry van wat gebeur het.
"Die gedragskode verander deurgaans. Hoe moet ons ons hare hanteer?" het een van die swart leerders gesê wat huis toe gestuur is. "'n Meisie het 'n afro gehad en hulle het gesê dit is nie netjies nie."
"Wanneer die situasie buite beheer raak, reageer die bestuur hoe hulle in daardie oomblik voel en dit is onregverdig. Ek is in matriek en ek het 'n hele dag gemis. Ek is aangesê om die vlegsels uit te haal en die volgende dag het hulle gesê dit is 'n behoorlike haarstyl," het nog 'n leerder gesê.
"Dissipline is orde, of ons dit waardeer of teenstaan," het Van Heerden gesê.
"Ons sien al die skole het hierdie kwessie, maar ek dink nie dis buite beheer nie," het Lesufi gesê. "Die enigste probleem is in privaat onderwys en daarom het ons hierheen gehaas. Mens kan hoor die meisies sukkel, hulle het hulp nodig en ek sal my span vra om hulle by te staan."
Hy het ook gesê daar is 'n saak by Klipspruit West High School, waar die skool ontwrig is toe 'n swart skoolhoof aangestel is. "Moenie ras gebruik om sekere kwessies te hanteer nie. Ek gaan môre soontoe."
N skool is nie n modehuis nie. Netheid skep dissipline. As jy in n spesifieke skool wil wees SAL jy by die reels hou wat vir die betrokke skool van toepassing is. Reels is daar vir n rede. Gaan kyk maar na skole waar daar feitlik geen dissipline is nie, daar is ook nie presteerders nie. Die meerderheid van kinders wat nie by die reels wil inval nie en rebelleer word moeilikheidmakers en bots vorentoe met die gereg!
Sowaar, gister gebeur en vandag is hy by die skool! Ongelooflik
Johann, weereens is jy in die kol! Dit gaan nie hier oor die haarstyle per se nie, dit gaan om die MAG wat vertoon word deur Lesufi om direk by Van Heerden se privaatskool te gaan inmeng. SA is midde in 'n Neo-liberale rewolusie verwikkel waar als van ou stelsels vernietig word. Hierdie is die voorlaaste stadium voor die Nuwe "Orde" van Marxisme.
Wit harereëls wat op swart kinders afgedwing word. Wat vir witmense 'snaaks' lyk, is heeltemal netjies en aanvaarbaar vir swartmense. Los die kinders uit! Ek is seker daarvan hulle hare is netjies vir hulle kultuur. Almal is trots op hulself en wil hul beste lyk. As hul hare vuil en onversorg is, is dit 'n ander ding.
Jammer maar ek stem nie saam nie. Swart kinders het nie dieselfde hare as wit kinders nie. Niemand dink aan daardie kinders se selfbeeld nie. Ek kannie sien hoe hare jou skool opvoeding beinvloed nie. Ek was gereeld in die moeilikheid op skool oor my hare omdat ek wou eksperimenteer. Ek is vandag toegelaat as 'n prokureur. Kan nie dink hoe dit my prestasie beinvloed het nie.